stanford-oval/wikipedia huggingface dataset:
Karppi
Alkuperä ja levinneisyys

Karppi lienee alun perin kotoisin Vähän-Aasian ja Kaspianmeren väliseltä seudulta, mistä se on varhain levinnyt laajalti sekä itään että länteen. Kiinassa sitä viljeltiin jo ennen ajanlaskun alkua. Euroopassa viljely alkoi Tonavan alueella esiintyneistä villeistä kannoista, ja munkit levittivät viljelyä ympäri maanosan. Altaissa viljellyt karpit olivat oleellinen osa keskiajan ruokakulttuuria varsinkin paastonajalla. Nykyään karppia esiintyy kaikilla mantereilla. Euroopassa sitä istutetaan enimmäkseen urheilukalastuksen tarpeisiin. Luontaisen elinalueensa ulkopuolelle siirretyistä karpeista on paikoitellen tullut uhka alkuperäisille lajeille, minkä vuoksi karppia pidetään nykyisin yhtenä maailman sadasta haitallisimmasta vieraslajista.
Alkuperä ja levinneisyys > Karppi Suomessa

Suomeen keskieurooppalainen karppi saapui 1950-luvulla Ruotsista tuotuna. 1960-luvulla tuotiin toinen kanta Venäjältä. Istutettua karppia esiintyy nykyään vesistökohtaisesti Oulun korkeudelle asti. Lisääntyminen ei kuitenkaan onnistu, koska poikaset eivät selviydy ensimmäisestä talvestaan, vaan kuolevat ravinnonpuutteeseen. Karppi on kuitenkin Suomen särkikaloista suurimmaksi kasvava. Suurin Suomesta 2000-luvulla pyydetty karppi oli Vihdin Hiidenvedeltä verkoilla 2023 saatu 22,2-kiloinen kala.
Ravinto ja elintavat

Ravinnokseen karppi syö vesistön pohjasta kotiloita, simpukoita ja toukkia.
Kalastus ja käyttö

Karppi on yleinen ruokakala, ja erityisen käytetty se on ollut Keski-Euroopassa. Karppi on myös hyvin arvostettu osa juutalaista keittiötä, johon se kuuluu erityisesti juhlapäivinä. Karpin makuun saattavat vaikuttaa kalan koko ja sen kasvupaikka. Etenkin seisovissa lammissa kasvaneet karpit saattavat saada mutaisen maun. Suuriksi kasvaneiden kalojen liha on puolestaan rakenteeltaan karkeaa kasvupaikasta riippumatta. Yhdistyneiden kansakuntien elintarvike- ja maatalousjärjestön mukaan karpin maailmanlaajuinen kalansaalis oli vuonna 2014 145 566 tonnia ja kalankasvattamojen tuotanto samana vuonna oli 4 159 117 tonnia.
Karppimuodot

Karppien ulkonäkö vaihtelee paljon vuosisatoja kestäneen jalostuksen takia. Kalanviljelyssä samoista vanhemmista otetuista sukusoluista syntyy kolmenlaisia karppeja: peilikarppeja, nahkakarppeja ja tavallisia suomuisia yksilöitä, suomukarppeja. Nahkakarpilla ei ole suomuja lainkaan, peilikarpin suomut ovat hyvin suuret ja rivikarpilla on suomurivi kyljissä. Koristekaloiksi ja puutarha-altaisiin on lisäksi jalostettu monenkirjavia koriste- eli koikarppeja.
Suomen luonnonvesissä (istutettuna) tavataan suomukarppeja ja peilikarppeja. Suomukarppeja esiintyy noin kaksi kertaa niin paljon kuin peilikarppeja. Peilikarpit voidaan vielä jakaa kolmeen tyyppin: täysimittainen peilikarppi, jossa on kauttaaltaan suuria suomuja, rivipeilikarppi, jolla suomuja on rivissä selässä ja kyljissä, sekä tavallinen peilikarppi, jolla suomuja on kyljissä ja evien lähellä ryppäinä.
Nahkakarppi on pääasiassa suomuton karppimuoto. Jonkin verran suomuja voi kuitenkin esiintyä selässä. Selkäevässä on 20–25 ruotoa. Nahkakarpin uskotaan olevan kalanjalostuksen tulos. Jalostuksen tavoitteena lienee ollut helppoon perkaamiseen päätyminen.
Karppimuodot > Koikarppi

Koikarppi eli koristekarppi on alun perin ruokakalaksi kasvatetun tavallisen karpin värimuunnos, joka levisi Kiinan kautta Japaniin ja sieltä toisen maailmansodan aikana myös Eurooppaan. Nykyään koikarppia pidetään Suomessakin koristelammikoissa tai lammikkoharrastajien lemmikkinä. Kala kesyyntyy helposti, syö suoraan kädestä ja oppii tunnistamaan ruokkijansa. Hyvin hoidettuna koikarppi saattaa elää ihmisiän, saavuttaa yli 60 cm:n pituuden ja painaa useita kiloja. Karppi tarvitsee terveenä pysyäkseen paljon tilaa uidakseen, tehokkaan vedensuodatuksen, sopivat vesiarvot ja oikeanlaista ravintoa. Koristekarppeja on kahta laatua: lammikkolaatuisia ja näyttelyihin sopivia valiokarppeja. Valiolaadun eri värimuunnoksista käytetään suomessakin niiden japaninkielisiä nimityksiä.
Suurin osa Suomen koikarpeista on lammikkolaatuisia, sillä Japanista tuotujen näyttelykelpoisten karppien hinnat ovat lammikkolaatuisiin verrattuina moninkertaisia. Alankomaissa järjestetään vuosittain suuri koikarppinäyttely, jossa koulutetut tuomarit pisteyttävät valiokarppeja koiranäyttelyiden tapaan. Talveksi useimmat harrastajat majoittavat koristekarppinsa jättikokoiseen akvaarioon, jossa saattaa olla jopa 3 000 litraa vettä. Keväällä karpit siirretään suuriin lammikoihin, joissa ne saavat olla syksyn ensimmäisiin kylmiin päiviin saakka.
Aiheesta muualla

Luontoportti: Karppi (Cyprinus carpio)
Laji.fi: Karppi (Cyprinus carpio)
Koikarpin kuvia (Arkistoitu – Internet Archive)
Jättikarppi jäi koukkuun, Ilta-Sanomat, (Arkistoitu – Internet Archive) uutinen
Karppimafia Tietoa karpista ja karpin onginnasta
ITIS: Cyprinus carpio (englanniksi)
Food and Agriculture Organization of the United Nations (FAO): Cyprinus carpio (englanniksi)
| --- | --- |
Taksonitunnisteet:  Wikidata: Q81110  Wikispecies: Cyprinus carpio  ADW: Cyprinus_carpio  AFD: Cyprinus_carpio  ARKive: cyprinus-carpio  BioLib: 15620  BOLD: 27257  CoL: 33HRJ  EPPO: CYPNCA  Fauna Europaea: 304457  Fauna Europaea (new): d22df945-0575-4784-9010-f6876dd10582  FishBase: 1450  GBIF: 4286975  GISD: 60  iNaturalist: 53911  IRMNG: 10704119  ISC: 17522  ITIS: 163344  IUCN: 6181  NAS: 4  NatureServe: 2.105636  NBN: NHMSYS0000544665  NCBI: 7962  NZOR: 9c6160ae-021c-487f-812b-41bd3a1ad1b9  Observation.org: 2144  OBIS: 154582  Open Tree of Life: 429083  Plazi: 1439346B-C158-E5F0-7CFD-B0B8597368FA  WoRMS: 154582  ZooBank: 9BA51A4B-F2D9-4446-AF39-965BA441BAFF  Laji.fi: MX.52997 
Peilikarppi
Koikarppi
Karppeja kalanäyttelyssä Prahassa Tšekissä
Cyprinus carpio
Karppi on Baltiassa ja Venäjällä haluttu ruokakala. Kuva supermarketista Kaunasissa.
Primera dama

| Primera dama |
| --- | --- |

Tyyli:  draama
Kestoaika:  60 min
Pääosissa:   Celine Reymond  Julio Milostich  Carolina Arregui  Mario Horton 
Alkuperämaa:   Chile
Alkuperäiskieli:  espanja
Verkko:   Canal 13
Esitetty:  30. elokuuta 2010 – 9. maaliskuuta 2011
Jaksoja:  127
Aiheesta muualla
IMDb
Primera dama on televisioyhtiö Canal 13:n esittämä chileläinen TV-sarja. Sen päärooleissa ovat Celine Reymond, Julio Milostich, Catalina Guerra ja Mario Horton.
Aiheesta muualla

IMDB
RM (rap-artisti)

| RM> Kim Nam-joon (김남준) |
| --- | --- |

Henkilötiedot
Syntynyt: 12. syyskuuta 1994 (ikä 30) Ilsan, Gyeonggi, Korean tasavalta
Ammatti:  rap-artisti, lauluntekijä, tuottaja
Muusikko
Taiteilijanimi:  RM (ent. Rap Monster)
Laulukielet:  korea, englanti, japani
Tyylilajit:  K-pop  Hip-Hop  R&B  Rap
Yhtyeet:  BTS 
Levy-yhtiöt:  Big Hit Entertainment  Pony Canyon
 Nimikirjoitus
Aiheesta muualla
ibighit.com/bts/eng/discography/rm
  [ Muokkaa Wikidatassa ] [ ohje ]  
RM (oik. Kim Nam-joon, hangul: 김남준; s. 12. syyskuuta 1994, Ilsan, Gyeonggi, Korean tasavalta) on eteläkorealainen rap-artisti, lauluntekijä ja tuottaja.
Parhaiten hänet tunnetaan etelä­korealaisen poikabändin BTS:n johtajana ja räppärinä. Hän on myös julkaissut soolo-mixtapen nimeltä RM vuonna 2015, toisen soolo-mixtapen nimeltä Mono vuonna 2018. Albumin Indigo hän julkaisi vuonna 2022. Lisäksi hän on julkaissut kappaleita esimerkiksi Fall Out Boy:n, Walen, Warren G:n, Gaekon, Krizz Kalikon, MFBTY:n ja Primaryn kanssa. Korean tekijänoikeusjärjestön mukaan hän on myös kirjoittanut yli 60 kappaletta. Aiemmin RM tunnettiin nimellä Rap Monster, mutta vuodesta 2017 eteenpäin hän on käyttänyt vain nimeä RM.
Varhaiset vaiheet

Dongjakin alueella, Soulissa, Etelä-Koreassa ja varttui Ilsanin piirikunnassa Goyangissa, jonne hänen perheensä muutti hänen ollessaan neljä tai viisivuotias. Hänen perheeseensä kuuluu vanhempien lisäksi hänen nuorempi sisarensa Kyung-min. Ennen debyyttiään BTS:ssä Kim tunnettiin underground-räppärinä nimeltä Runch Randa, ja hän julkaisi useita kappaleita ja teki yhteistyötä muun muassa tuolloin vielä tuntemattoman räppärin Zicon kanssa. Kim on myös osa eteläkorealaista hip hop -ryhmää nimeltä DaeNamHyup, jonka muita jäseniä ovat Marvel J, l11ven, Supreme Boi, Iron, Kyum2, Kidoh, Samsoon, Illipse ja DJ Snatch. Ryhmä oli aktiivinen vuodesta 2009 vuoteen 2013, mutta nykyään suurin osa sen jäsenistä keskittyy muihin töihin.
Kim sai yläasteella ollessaan 850 pistettä TOEIC:sta, ja hänen ÄO:nsa on 148. Äidinkielensä korean lisäksi Kim puhuu sujuvasti englantia ja japania.
Ura > BTS

RM, joka toimii BTS:n johtajana, oli ensimmäinen Big Hit Entertainmentin kinnittämä jäsen levy-yhtien aloittaessa yhtyeen kokoamisen vuonna 2013. Hän oli kolme vuotta harjoittelijana yhtyeen kahden muun rap-artistin, Jung Ho-seokin ja Min Yoon-gin kanssa. 13. kesäkuuta 2013 RM debytoi BTS:n jäsenenä Mnet's - M! Countdownissa kappaleella "No More Dream", joka julkaistiin ryhmän debyyttialbumilla 2 Cool 4 Skool. Johtajana RM:n tehtäviin kuuluu muun muassa jäsenten kannustaminen, erimielisyyksien ratkaiseminen ja palkintopuheiden pitäminen. RM on myös kertonut johtajuuden olevan toisinaan haastavaa siksi, että hän on vasta yhtyeen neljänneksi vanhin jäsen: häntä vanhempia ovat J-Hope , Suga ja Jin. Eteläkorealaisen etiketin mukaan itseä vanhempia henkilöitä kunnioitetaan, eikä heitä tulisi esimerkiksi käskeä.
Johtajan ja räppärin roolien lisäksi RM sanoittaa, säveltää ja tuottaa aktiivisesti kappaleita BTS:lle.
Liityttyään yhtyeeseen RM sai yhtyetoverinsa Sugan tavoin paljon kritiikkiä eteläkorealaiselta rap-yhteisöltä, sillä k-pop-yhtyeeseen kuulumisen nähtiin olevan ristiriidassa rap-musiikin kanssa. Vuonna 2013 rap-artisti B-Free sanoi RM:lle ja Sugalle radio-ohjelmassa, että meikkaaminen tekee heistä "tyttöjä" eikä se näin ollen sovi maskuliiniseen hip hop -kulttuuriin. Toisaalta RM:aa on kritisoitu toisinaan myös siitä, ettei hän vastaa k-pop-kulttuurin kauneusihanteita.
Ura > Sooloura

RM on tehnyt yhteistyötä useiden eteläkorealaisten ja yhdysvaltalaisten artistien kanssa, ja hänellä on myös oma studio nimeltä Rkive. Vuonna 2015 RM julkaisi Warren G:n kanssa kappaleen "P.D.D. (Please Don`t Die)". Musiikkivideo sisälsi kulissien takana kuvattua materiaalia heidän yhteistyöstään Los Angelesissa.
BTS teki 31. joulukuuta 2014 alkuesityksen MBC Gayo Daejejeonissa, joka sisälsi Krizz Kalikon laulun "Spaz". Krizz Kaliko ja RM julkaisivat myöhemmin, 20. maaliskuuta, BTS:n SoundCloudissa yhdessä RM:n soolo-mixtapella kappaleen "Rush".
RM on tehnyt yhteistyötä hip hop -ryhmä MFBTY:n kanssa kappaletta "Bucku Bucku (부끄부끄)" varten. Hän esiintyi "Bucku Buckun" musiikkivideolla ja myös MFBTY:n toisella musiikkivideolla, jossa hän räppäsi kappaleessa "Bang Diggy Bang Bang (방뛰기방방)."
RM julkaisi 20. maaliskuuta 2015 ensimmäisen soolo-mixtapensa, joka kantoi nimeä RM.. Hänen ensimmäinen kappaleensa "Awakening (각성)" julkaistiin musiikkivideon kanssa 12. maaliskuuta. Kahdelle ensimmäiselle kappaleelle hänen mixtapeltaan, "Do You" ja "Joke (농담)" julkaistiin myös musiikkivideot Youtubessa. Hänen mixtapensa oli sijalla 48 Spin-lehden listalla "50 Best Hip Hop Albums 2015".
Primary julkaisi 9. huhtikuuta 2015 mini-albumin 2-1, jolla RM esitti yhdessä laulaja Kwon Jin-ah'n kanssa kappaleen "U".
Hänen uutta albumiaan Andre varten Yankie julkaisi 5. kesäkuuta animoidun musiikkivideon kappaleesta "ProMeTheUs". Kappaleessa esiintyivät RM:n lisäksi Dok2, Juvie Train, Double K, Topbob ja Don Mills.
RM teki yhteistyötä Marvelin kanssa Fantastic Four - elokuvan kappaletta varten. Digitaalinen single, "Fantastic", jossa myös Mandy Ventrice esiintyi, julkaistiin 4. elokuuta Melonin, Genien, Naver Musicin ja muiden musiikkisivustojen kautta.
RM osallistui 20. syyskuuta 2015 All Force Onen (AFO) konserttiin Hot and Cool Concert yhdessä muiden hip hop-artistien kanssa, joita olivat Palo Alto, Verbal Jint, Supreme Boi, Sik-k, ja Incredivle.
Elokuussa 2016 julkaistiin Hommen uusi single "Dilemma", jonka RM tuotti yhdessä Bang Shi-Hyukin kanssa. Tämä oli hänen toinen virallinen tuotantonsa BTS: "Epilogue: Young Foreverin" ja epävirallisen SoundCloud julkaisun "I Knowin" jälkeen. Tämä oli myös toinen kerta, kun Kim oli sanoittanut ja säveltänyt kappaleen muille esittäjille kuin BTS:lle vuoden 2013 jälkeen. Tätä ennen Kim oli osallistunut GLAM-tyttöbändin kappaleiden "Party (XXO)"  ja "I Like That" tekemiseen.
Ura > Sooloura > Muut työt

Kim oli tvN:n esittämän keskusteluohjelman Problematic Men osa-aikainen panelisti vuonna 2015. Ohjelmassa viisi julkisuudesta tunnettua miestä keskustelevat ajankohtaisista aiheista.
Kim on mallina kahvibrändi K'hawah:lle Ironin ja AOA:n Jiminin rinnalla.
Näkemyksiä

Haastattelussa Hiphopplaya-verkkolehteen RM vastaanotti kiitokset Warren G:ltä, joka totesi: "Artistin ja tuottajan näkökulmasta katsottuna RM on yksi parhaimmista räppäreistä, joita tiedän. Tapa, jolla hän räppää, on erinomainen". On 4things show’ssa, Tiger JK MFBTY-kollektiivista totesi, että RM on "k-popin juniori, joka muutti käsityksen idoleista." Heinäkuussa 2016 julkaistiin kaksi kirjaa, jotka molemmat kantoivat nimeä "HipHopHada". Ne sisältävät 42 eteläkorealaisen hip hop -artistin lyhyet elämäkerrat, ja mukana on myös RM:n kirjoittama osio. Lisäksi yhdysvaltalainen hip-hop -lehti XXL on koonnut listan kymmenestä eteläkorealaisesta räppäristä, joihin lukijoiden olisi hyvä tutustua. Listalta löytyy myös RM. Kirjailija Peter A. Berry puolestaan vertaa RM:iä "Pitbulliin tai Flo Ridaan", ja sanoi, että "RM harvoin epäonnistuu elämään nimensä arvoisesti." Hän kuvailee räppäriä "yhdeksi kaikkein taitavimmasta räppäreistä, joka kykenee vaihtamaan fiilistä vaivattomasti kuin liukuen läpi erilaisten instrumentaalien".
Yksityiselämä

Kim on puhunut paljon HLBT-ryhmien oikeuksien puolesta ja kertonut myös avoimesti ahdistuksestaan. Hän harrastaa erilaisten figuurien keräilyä.
Diskografia > Studioalbumit

| Otsikko | Albumin tiedot |
| --- | --- |
Indigo:  Julkaisupäivä: Joulukuu 2, 2022  Levy-yhtiö: Big Hit Music  Kappaleet  Yun Erykah Badun kanssa  Still Life Anderson .Paakin kanssa  All Day Tablon kanssa  Forg_tful (건망증) Kim Sa-wolin kanssa  Closer Paul Blancon ja Mahalian kanssa  Change Pt.2  Lonely  Hectic Colden kanssa  Wild Flower (들꽃놀이) Youjeenin kanssa  No.2 Park Ji-yoonin kanssa
Diskografia > Vierailija

| Nimi> Nimi.Singlet | Vuosi> Vuosi.Singlet | Korkein lista saavutus> KOR Gaon  .Singlet | Myynti> Myynti.Singlet | Album> Album.Singlet | Singlet |
| --- | --- | --- | --- | --- | --- |
| "Fantastic"   feat. Mandy Ventrice | 2015 | — |  KOR: 17,345+ | Fantastic Four |  |
| "Reflection" | 2016 | 38 |  KOR: 82,068+ | Wings |  |
Yhteistyöt
| "Perfect Christmas"   with Jo Kwon, Lim Jeong-hee, Joohee & Jungkook | 2013 | 45 |  KOR: 64,789+ | Non-album singles |  |
| "P.D.D"   with Warren G | 2015 | 74 |  KOR: 16,675+ | Non-album singles |  |
Mukana laulussa
| "BuckuBucku" (부끄부끄)   MFBTY feat. EE, Rap Monster & Dino-J | 2015 | — |  KOR: 14,686+ | WondaLand |  |
| "U"   Primary feat. Kwon Jin-ah & Rap Monster | 2015 | 22 |  KOR: 158,700+ | 2 |  |
| "Gajah" (코끼리)   Gaeko feat. Rap Monster | 2017 | 17 |  KOR: 92,590+ | Non-album single |  |
"—" denotes releases that did not chart or were not released in that region.
Diskografia > Mixtapet

| Otsikko | Albumin tiedot |
| --- | --- |
RM:  Julkaisupäivä: Maaliskuu 20, 2015  Levy-yhtiö: Big Hit Entertainment  Formaatti: digital download tai soundcloud  Kappaleet  Voice (목소리)  Do You  Awakening (각성 / 覺醒)  Monster  Throw Away (버려)  Joke (농담)  God Rap"  Rush feat. Krizz Kaliko  Life  Drift (표류)  I Believe
Diskografia > Muita esiintymisiä

| Vuonna | Otsikko | Taiteilija(t) | Albumi |
| --- | --- | --- | --- |
| 2012 | "Blue Bloods" | Dynamic Certified feat. Rap Monster | Black Power |
| 2015 | "ProMeTheUs" (튀겨) | Yankie feat. Dok2, Juvie Train, Double K, Rap Monster, Topbob & Don Mills | Andre |
| 2017 | "Change" | Rap Monster feat. Wale | Non-album single |
Filmografia > Musiikkivideot

| Vuonna | Otsikko |
| --- | --- |
2012: "Vote Or Just Shut Up"
2012: "Let`s Introduce Bangtan Room"
2012: " A Typical Trainee`s Christmas" jossa Suga ja Jin mukana
2012: "School of Tears"
2013: "Adult Child"
2014: "Unpack Your Bags" DJ Soulscape
2015: "P. D. D." Warren Gn kanssa
2015: "Awakening"
2015: "Do You"
2015: "Joke"
2015: "Fantastic" feat. Mandy Ventrice
2017: "Change" Wale:n kanssa
2022: "Wild Flower" Youjeenin kanssa
2022: "Still Life" Anderson .Paakin kanssa
Filmografia > Musiikkivideoesiintymisiä

| Vuonna | Laulu | Taiteilija(t) |
| --- | --- | --- |
| 2015 | "Bucku Bucku" | MFBTY |
| 2015 | "Diggy Bang Bang Bang" | MFBTY |
| 2015 | "ProMeTheUs" | Yankie feat. Dok2, Juvie Train, Double K, Rap Monster, Topbob & Don Mills |
Filmografia > Televisio

| Vuonna | Verkko | Otsikko | Rooli | Jakso | Huomautus |
| --- | --- | --- | --- | --- | --- |
| 2014 | Mnet | 4things Show - Rap Monster | Hän Itse | 3 | Dokumentti Rap Monster |
| 2015 | tvN | Hot Brain: Problematic Men | Jäsen | 1-22 | Tietokilpailu/tietoa ssa |
| 2016 | MBig-TV | Close-up Observation Diary on Idol: Find Me | Hän Itse | 2 | Todellisuus näyttää hänen jokapäiväisessä elämässä |
| 2016 | KBS | Gura-Chacha: Time Slip - New Boy | jäsen | Pilotti | Tosi-TV |
RM esiintymässä Tokiossa kesäkuussa 2015
RM (vasemmalla) yhtyetoveri Jinin kanssa KCONissa vuonna 2014.
The Crown Princess

| The Crown Princess> ลิขิตรัก |
| --- | --- |
Tyyli:  draama
Kestoaika:  110 min
Pääosissa:   Nadech Kugimiya  Urassaya Sperbund  Sara Legge  Intad Leowrakwong 
Alkuperämaa:   Thaimaa
Verkko:   Channel 3
Esitetty:  14. toukokuuta 2018 – 19. kesäkuuta 2018
Jaksoja:  12
Aiheesta muualla
Virallinen sivusto
IMDb
The Crown Princess (thaiksi ลิขิตรัก; Likhit Rak) on televisioyhtiö Channel 3:n esittämä thaimaalainen TV-sarja. Sen päärooleissa ovat Nadech Kugimiya, Urassaya Sperbund, Sara Legge ja Intad Leowrakwong.
Näyttelijät

| 0 | 1 | 2 |
| --- | --- | --- |
|  Nadech Kugimiya  | … |  Dawin Samuthyakorn   |
|  Urassaya Sperbund  | … |  Alice Madeleine Thereza Phillipe / Naree Singjun-Samuthyakorn   |
|  Sara Legge  | … |  Catherine "Kate" William Ann Phillipe   |
|  Intad Leowrakwong  | … |  Alan Aaron Mark Andre Phillip   |
Aiheesta muualla

Viralliset kotisivut (Arkistoitu – Internet Archive)
Paolo Gennari

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Pronssia | Amsterdam 1928 | perämiehetön nelikko |  |
Paolo Gennari (11. syyskuuta 1908 – 29. tammikuuta 1968) oli italialainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia perämiehettömässä nelikossa.
Oleg Salenko

Oleg Salenko (2012)
Oleg Anatoljevitš Salenko (ven. Олег Анатольевич Саленко, s. 25. lokakuuta 1969 Leningrad) on venäläinen jalkapalloilija.
Salenko edusti urallaan Zenit Leningradia (1987–1988), Dynamo Kiovaa (1989–1992), missä voitti 1990 Neuvostoliiton mestaruuden ja cupin ja 1992 mestaruushopeaa, Logroñésia (1993–1994), Córdobaa (1994–1995), Valenciaa, Rangersia (1995) sekä Istanbulsporia (1996–1997). Hän teki paluun kentille vielä kaudeksi 2000–2001 puolalaiseen Pogoń Szczeciniin, missä pelasi kuitenkin vain yhden ottelun. Kaikkiaan hän pelasi Neuvostoliiton liigassa 122 ottelua ja teki 31 maalia.
Venäjän maajoukkueessa Salenko pelasi kaikkiaan yhdeksän ottelua, joissa teki seitsemän maalia. Salenkon uran huippuhetki osui 1994 MM-kisoihin, missä hän voitti kuudella maalillaan maalikuninkuuden yhdessä Bulgarian Hristo Stoitškovin kanssa. Viisi maaleista syntyi ottelussa Kamerunia vastaan, mikä on yhä MM-kisojen yhden ottelun maaliennätys. Lisäksi hän pelasi urallaan yhden ottelun Ukrainan maajoukkueessa. Vuonna 1988 hän voitti Neuvostoliiton joukkueessa alle 18-vuotiaiden Euroopan-mestaruuden ja oli turnauksen paras maalintekijä. Vuonna 1989 hän oli alle 20-vuotiaiden maailmanmestaruuskilpailujen paras maalintekijä. Salenko on itse sanonut, ettei hän ole venäläinen eikä ukrainalainen vaan neuvostoliittolainen.
Irina Jusupova

Ruhtinatar Irina Jusupova, 1913
Irina (keskellä) serkkujensa suuriruhtinatar Tatjanan ja Olgan kanssa näiden Ala-datša kesähuvilalla Alexandrian puistossa Pietarhovissa 1909
Feliks ja Irina Jusupov
Irina Jusupova, syntyjään ruhtinatar Irina Aleksandrovna Romanova, (ven. Ирина Александровна Романова);(15. heinäkuuta (J: 3. heinäkuuta) 1895 Farmi-palatsi, Alexandrian puisto, Pietarhovin palatsialue, Venäjän keisarikunta – 26. helmikuuta 1970 Pariisi, Ranska) oli Romanovien hallitsijasukuun syntynyt venäläinen aatelisnainen, joka oli naimisissa rikkaan ruhtinas Feliks Jusupovin kanssa. Jusupov tunnetaan munkki Grigori Rasputinin murhaajana.
Suku

Irina oli suuriruhtinas Aleksandr Mihailovitš Romanovin ja suuriruhtinatar Ksenia Aleksandrovna Romanovan vanhin lapsi ja ainoa tytär. Hänellä oli lisäksi kuusi nuorempaa veljeä: Andrei Aleksandrovitš Romanov (1897–1981), Fjodor Aleksandrovitš Romanov (1898–1968), Nikita Aleksandrovitš Romanov (1900–1974), Dmitri Aleksandrovitš Romanov (1901–1980), Rostislav Aleksandrovitš Romanov (1902–1978) ja Vasili Aleksandrovitš Romanov (1907–1989).
Hänen äitinsä Ksenia oli keisari Aleksanteri III:n ja keisarinna Maria Fjodorovnan vanhin tytär, keisari Nikolai II:n sisar. Irina vietti vanhempiensa kanssa paljon aikaa Etelä-Ranskassa vuoden 1906 jälkeen, koska hänen isänsä oli riidoissa Nikolai II:n kanssa tämän poliittisten päätösten takia.lähde?
Avioliitto ja jälkeläiset

Vuonna 1913 Irina kihlautui ruhtinas Feliks Jusupovin kanssa ja koska sulhanen ei ollut kuninkaallista sukua, hän luopui samalla vaatimuksestaan kruununperimykseen. He avioituivat keisarin luvalla 9. helmikuuta 1914 Anitškovin palatsissa. Häälahjaksi Irina sai sedältään keisari Nikolailta 29 raakatimanttia, jotka olivat 3-7 karaatin painoisia.
Äidiltään Irina sai tälle kuuluneen smaragdirintakorun, jossa oli timantteja ja rubiineja. Hänelle ostettiin myös safiireja, kolme helmistä tehtyä koristetta ja timanttiketju Cartierilta. Hääseremonia pidettiin pienemmän palatsin kirkossa eikä Talvipalatsin Suuressa kirkossa, koska Irinan äidin suuriruhtinatar Ksenian ja keisarinna Aleksandran väliset suhteet olivat huonot. Vaikeuksien syynä oli keisarinnan riippuvuus Rasputinista, jonka kasvaa valtaa hovissa Ksenia ja Irinan isoäiti, leskikeisarinna Maria Fjodorovna paheksuivat.
Avioliittoa oli perhepiirissä vastustettu, koska vaikka ruhtinas Feliks oli Venäjän rikkain mies, hänellä oli kyseenalainen maine seurapiireissä ja hänellä oli ollut suhteita molempiin sukupuoliin, mahdollisesti serkkuunsa suuriruhtinas Dmitri Pavlovitšiin. Feliks Jusupovin muistelmissa mainitaan ainoastaan, että syynä hänen ja hänen serkkunsa välien viilenemiseen oli se, että Dmitri oli myös aikonut kosia Irinaa.
Heille syntyi yksi lapsi, ruhtinatar Irina Feliksovna Jusupova (1915–1983).
Ensimmäinen maailmansota ja Rasputinin murha

Tuore aviopari oli häämatkalla Euroopassa ja Lähi-idässä ensimmäisen maailmansodan syttyessä. Tilanteen kääntyessä vakavaksi he olivat Berliinissä. Irina pyysi serkkuaan kruununprinsessa Cecilietä vetoamaan appeensa keisari Vilhelm II:een, jotta tämä sallisi heidän matkustaa Saksan keisarikunnan kautta Venäjälle. Keisari lupasi asettaa Jusupovit asumaan erääseen maaseutuhuvilaan, kunnes sota loppuisi. Feliksin isä vetosi kuitenkin Espanjan Saksan-suurlähettilääseen, joka antoi Jusupovien matkustaa Tanskan kautta Suomen suuriruhtinaskuntaan ja sieltä edelleen Venäjälle
Joulukuun 16. ja 17. päivän välisenä yönä vuonna 1916 joukko vaikutusvaltaisia venäläisiä aatelisia – joihin kuului muiden muassa keisarin serkku Dmitri Pavlovitš Romanov ja Feliks Jusupov, kutsuivat Rasputinin Moikalla sijaitsevaan Jusupovin palatsiin ja tappoivat hänet. Rangaistukseksi Jusupov perheineen ja kaksi muuta salaliittolaista määrättiin sisäiseen karkotukseen yli 1 300 km päähän Pietarista, syrjäiselle maatilalleen Rakitnojeen, Rakitjanskin alueelle Kurskin kuvernementtiin, nykyisen Belgorodin alueelle lähellä Ukrainan rajaa.